ฌาน (Chapter)

บทความนี้เกี่ยวกับ **รายชื่อมังงะตอนที่สามในบันทึกแวมไพร์วานิทัส**.

บางทีคุณอาจจะกำลังมองหาบทความเรื่อง **นางเอกที่เป็นแวมไพร์สาวคลั่งรัก ของซีรีย์บันทึกแวมไพร์วานิทัส**.

## Mémoire 3: ฌาน

* ภาพประกอบหน้าสี
* ภาพในมังงะ

## Information

### ชื่อ (ญี่ปุ่น)

* Jeanne「業 (ごう) 火 (か) の魔 (ま) 女 (じょ) 」
* *Jeanne「Gouka no Majo」*

### อาร์ค

อาร์ตท่องเที่ยวในปารีส

**ฌาน — แม่มดเพลิงอเวจี** เป็นมังงะตอนที่ 3 ของบันทึกแวมไพร์วานิทัส

คำเตือนสปอย!

บทความนี้มีการสปอยเกี่ยวกับซีรีย์ บันทึกแวมไพร์วานิทัส.
กรุณาอ่านด้วยความระมัดระวัง

## สรุปเนื้อเรื่องย่อ

วานิทัสเดินตามโนเอ้ แล้วเจอดันเต้ เพื่อนร่วมงานของวานิทัสที่เป็นคนขายข่าวให้เด็กหนุ่มาน แต่วานิทัสไม่พอใจที่ดันเต้ทิ้งเขากับอเมเลียและหนีไปคนเดียว จึงทะเลาะกันยกใหญ่ ก่อนจะแนะนำดันเต้ให้โนเอ้รู้จักกัน ก่อนทำการแลกเปลี่ยนข่าว ด้านวานิทัสบ่นว่าราคาข่าวของดันเต้นั้นแพงไป ดันเต้สวนกลับว่าข่าวลับไม่ใช่จะหากันง่ายๆ จะไปถูกได้ไง จากนั้นวานิทัสกับโนเอ้แยกกัน สักพักชายหนุ่มที่ชื่อว่า โยฮัน เป็นเพื่อนร่วมงานก็มาหาดันเต้ บอกว่านี่เหรอ วานิทัสจัง หน้าตาน่ารักดีนิ ยังบอกข่าวว่าฌานที่เป็นบูโรของรูธเวนมาเยือนที่ปารีส วานิทัสที่เป็นเพื่อนของเขาอาจจะตายได้

ขณะเดียวกันพวกวานิทัสได้ไล่ตามผู้ต้องสาป จนพบโทมัส เบอร์นู เขาได้ใช้ตำราวานิทัสจัดการ และช่วยรีเซ่ที่เป็นเพื่อนร่วมงานของดันเต้ แต่ยังไม่เสร็จงานดี หญิงสาวกับเด็กหนุ่มแปลกหน้าเดินเข้ามา แล้วบอกว่าตัวเองเป็นแวมไพร์ "ผมลูก้า ส่วนเธอ ฌานครับ" พวกเขามาขอตำราวานิทัสเพื่อเอาไปทำลายเพราะเชื่อว่าตำราวานิทัสคือต้นเหตุของคำสาปที่ทำให้พี่ชายของลูก้าต้องกลายเป็นผู้ต้องสาป แต่วานิทัสปฎิเสธบอกว่ามันไม่ใช่ของเล่นสำหรับเด็ก

แต่ถูกจิตสังหารของฌานกดดัน ทำให้วานิทัสกับโนเอ้สงบลง สุดท้ายพวกเขาเจรจาไม่ลงตัว ฌานจึงลงมือโจมตีวานิทัส ก่อนที่วานิทัสตอบโต้ด้วยการใส่แส้จนไปโดนผ้าคลุม เมื่อใบหน้าหญิงสาวเปิดเผย วานิทัสกับโนเอ้กลับตกตะลึงในความงามของเธอ ทั้งสองไม่สามารถละสายตาไปจากเธอได้

ครู่นึง ทั้งสี่คนก็นิ่งเงียบ ลูก้าขอตำราวานิทัสอีกครั้งแต่วานิทัสยิ้มบางๆ เด็กน้อยจึงรู้ว่าเขาเจรจาไม่สำเร็จ ต้องจำใจออกคำสั่งกับฌาน เธอตอบรับ และเปิดโลงศพเผยให้เห็นถุงมือสีเลือด วานิทัสเห็นถุงมือสีเลือดที่เรียกว่า "คาร์เปเดียม" แล้วรู้สึกตกใจเพราะรู้ว่าเธอคือแม่มดเพลงอเวจีของลอร์ดรูธเวน เด็กหนุ่มวิ่งหน้าตั้ง ก่อนบอกให้โนเอ้หนี ส่วนแวมไพร์หนุ่มหนีตามวานิทัสพลางถามว่าแม่มดเพลิงอเวจีคืออะไร? วานิทัสสถบด่าว่านายจะบ้านนอกไปไหน จากนั้นเล่าเรื่องฌานให้กับโนเอ้ฟัง พวกเขาวิ่งหนีและต่อสู้สักพักใหญ่ พอสบโอกาสที่ฌานหันไปสนใจลูก้าที่ตามเธอมา สองคู่หูหนีและไปหาที่หลบ ก่อนวานิทัสเล่าถึงคุณสมบัติของตำราวานิทัสให้ฟัง ตอนจบวานิทัสวางแผนและตั้งใจที่จะชนะฌาน โดยโนเอ้ไม่รู้ว่ากำลังถูกวานิทัสหลอกใช้อยู่

## ตัวละคร

* วานิทัส
* โนเอ้ อัสชีวิสต์
* ดันเต้
* อเมเลีย รูธ\*
* รีเซ่ (ปรากฎตัวครั้งแรก)
* ออกัส รูธเวน (แค่ถูกกล่าวถึงเท่านั้น)
* โทมัส เบอร์นู
* โยฮัน (ปรากฎตัวครั้งแรก)
* มูร์
* ฌาน
* ลูก้า ออริเฟรม
* เคาน์ทปาร์ค ออร์ลอค (แค่ถูกกล่าวถึงเท่านั้น)

**(\*) - หมายถึงตัวละครที่ไม่ได้ปรากฏตัว แต่เป็นส่วนหนึ่งของความทรงจำของตัวละครอื่นหรือแค่ถูกกล่าวถึงเท่านั้น**

## เวิร์ดบิวดิ้งและคำศัพท์

* ปารีส
* แวมไพร์
* แดมพีร์
* แกลอรี่ วาลันทีน
* บูโร
* แวมไพร์
* ลา บาเลน
* ผู้ต้องสาป
* ตำราวานิทัส
* นามที่แท้จริง
* คาร์เปเดี้ยม
* สงคราม

## เรื่องที่ไม่สำคัญ

ฌาน เป็นชื่อที่อ้างอิงมาจากฌาน ดาร์ก วีรสตรีทางประวัติศาสตร์ ตามเรื่องเล่านั้นเธอเป็นหญิงสาวชาวนา ได้รับการชี้นำจากสรรค์ ก่อนเข้าร่วมกองทัพฝรั่งเศส และนำไปสู่ชัยชนะของศึกสงครามอังกฤษ ทว่าเธอกลับถูกอังกฤษจับ แล้วประกาศว่าหญิงสาวเป็นคนนอกรีต จึงถูกจับเผาทั้งเป็น เธอยังได้รับการสถาปนาให้เป็นนักบุญโดยคริสตจักรนิกายโรมันคาธอลิกหลังจากเสียชีวิตไปหลายศตวรรษ